Anita Baharom

Anita Baharom (lahir 30 Januari 1983) ialah seorang pelakon wanita Malaysia. Beliau terkenal dengan watak sebagai Anizah dalam siri drama remaja Dunia Baru (2006–2007) dan kembali menjayakan wataknya dalam adaptasi filem dan Dunia Baru Reunion.

Kehidupan peribadi
Anita berkahwin dengan Mohd Ismadi Ismail pada 2006 dan dikurniakan 3 anak — Syifa Dhia Nurina, Mohamad Dhia Iskandar dan Mohamad Dhia Mikail. Ismadi meninggal dunia pada 1 Januari 2022 akibat penyakit kencing manis.

Pada Mei 2019, Anita mendedahkan bahawa beliau disahkan menghidap penyakit Sistemik Lupus Erythematosus (SLE) atau Lupus.

Ibunya, Wirmah Pawanchee meninggal dunia pada 6 Mei 2022 akibat masalah kesihatan yang berpanjangan.

Pada 22 Disember 2022, Anita selamat melangsungkan perkahwinan keduanya dengan ahli perniagaan, Engku Isyamuddin Tuan Losin di Garden Hall Bizmilla One City.

Aktiviti kemanusiaan
Pada tahun 2019, Anita ditugaskan sebagai wakil Yayasan Amal ke Sudan bagi menjalankan amanah rakyat Malaysia seperti aqiqah, korban dan al-Quran untuk diwakafkan.

Filemografi

Filem
 Dunia Baru The Movie (2008)
 Keluarga Iskandar The Movie (2020)

Drama
 Trio (2005)
 Dunia Baru (2006–2007)
 Dunia Baru Reunion (2010)
 Keluarga Iskandar (2012–2015)
 Tetuan Ang & Rahimin (2022)

Rujukan

Pautan luar
 

Kelahiran 1983
Orang hidup
Orang Malaysia berketurunan Melayu
Muslim Malaysia
Orang dari Kuala Lumpur
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Aktivis Malaysia